സൂപ്പര്ഹിറ്റ് ഗാനം പാടിയെത്തി രാണു മൊണ്ഡാല്: വിമര്ശനവുമായി സോഷ്യല് മീഡിയ വളരെ പെട്ടെന്ന് പ്രേക്ഷക ശ്രദ്ധ പിടിച്ചു പറ്റിയ ഗായികയാണ് രാണു മൊണ്ഡാല്. തെരുവുഗായികയില് നിന്നും ബോളിവുഡിലേക്ക് മോഹിപ്പിക്കുന്ന പ്രശസ്തിയിലേക്ക് നടന്നു കയറിയ രാണു വളരെ പെട്ടെന്നാണ് വിമര്ശനങ്ങള്ക്ക് ഇരയായത്. ആരാധകരോടുള്ള മോശം പെരുമാറ്റത്തിന്റെ വീഡിയോകള് സോഷ്യല് മീഡിയയില് വലിയ തോതില് ചര്ച്ച ചെയ്യപ്പെട്ടിരുന്നു. ഇപ്പോഴിതാ സൂപ്പര്ഹിറ്റ് ശ്രീലങ്കന് ഗാനമായ മനികാ മാകെ ഹിതേ എന്ന ഗാനം ആലപിച്ചെത്തിയ രാണുവിനെ വിമര്ശിച്ച് രംഗത്തെത്തിയിരിക്കുകയാണ് സോഷ്യല് മീഡിയ. താരത്തിന്റെ ആലാപനം അരോചകമാണെന്നും എന്തിനാണ് ഇങ്ങനെ അലറുന്നത് എന്നുമാണ് പ്രേക്ഷകര് ചോദിക്കുന്നത്. പാട്ട് കേട്ട് ചെവി പൊട്ടി പോകുന്നു എന്നാണ് വീഡിയോയ്ക്ക് താഴെ മറ്റുചിലര് കമന്റിട്ടിരിക്കുന്നത്. ഒരു മികച്ച ഗാനത്തെ ഇങ്ങനെ പാടി നശിപ്പിക്കേണ്ടിയിരുന്നില്ല എന്നും ചിലര് കുറിച്ചു. വീഡിയോ വൈറലായതിനുപിന്നാലെ നിരവധി ട്രോളുകളാണ് പ്രത്യക്ഷപ്പെടുന്നത്.